《出新郑得小溪极幽秀》
清代·沈兆霖

断岸陡成壁，其下横清溪。溪光渺无尽，曲曲穿平畦。

含露苇苕润，出波荷芰齐。积阴亘不散，凉意迎征蹄。

作者简介：（?—1862）浙江钱塘人，字尺生，号朗亭。道光十六年进士。授编修。咸丰间，累擢户部尚书。同治元年，署陕甘总督，率兵镇压撒回。还军途中，猝遇山洪涨发，淹死。谥文忠。工诗文，善篆隶，尤精刻印。有《沈文忠公集》。